NER โบรกแนะสอยเป้า 7 บ. รับจีนเปิดเมือง หนุนออเดอร์ยางพุ่ง จับตากำไรปี 66 โตแกร่ง
NER โบรกแนะสอยเป้า 7 บาท รับจีนเปิดเมือง หนุนออเดอร์ยางพุ่ง พ่วงอินเดียเร่งโปรเจกต์รถ EV ความต้องเพิ่ม จับตากำไรปี 66-67 โตแกร่ง แถมเงินปันผลเด่นยีลด์สูง 7%
NER โบรกแนะสอยเป้า 7 บาท รับจีนเปิดเมือง หนุนออเดอร์ยางพุ่ง พ่วงอินเดียเร่งโปรเจกต์รถ EV ความต้องเพิ่ม
19 ม.ค. 2566

บล.โนมูระ พัฒนสิน ระบุในบทวิเคราะห์วันนี้ (19 ม.ค.66) ว่า บริษัท นอร์ทอีส รับเบอร์ จำกัด (มหาชน) หรือ NER แนะนำราคาเป้าหมาย 7 บาท คาดกำไรสุทธิเติบโตเฉลี่ย 4% CAGR ในปี 2566-2567 จาก 1,919 ล้านบาท ในปี 2565 มาที่ 2,088 ล้านบาท และ 2,227 ล้านบาท และคาดยอดขายโต 11% และ 8% แต่ GPM ลดลง เพราะค่าเงินบาทแข็งค่า ต้นทุนยางเพิ่มขึ้น
ทั้งนี้ NER เพิ่มกำลังการผลิต เป็น 5.15 แสนตันในครึ่งหลังปี 2565 และตั้งเป้าหมายปริมาณขายเพิ่ม 15% เป็น 5.15 แสน ตันในปี 2566 นอกจากนี้ NER กำลังโปรโมทสินค้ำใหม่คือแผ่นรองนอนวัว คาดปี 2566 จะส่งออกไป ทั้งญี่ปุ่นและออสเตรเลีย
ด้านราคาหุ้นซื้อขายบน PER 23F ที่ 5.4 เท่า และมี dividend yield ราว 7% ต่อปี นอกจากนี้ได้ปัจจัยบวกตามธีมจีนคลายล็อกดาวน์ซึ่งจะทำให้อุตสาหกรรมล้อยางและรถยนต์เติบโต ลูกค้าจีนสามารถบินเข้าเจรจาการค้าจึงคาด NER ได้คำสั่งซื้อเพิ่มและลูกค้ำจีนมากขึ้น
นอกจากนี้ จีนนำเข้ายางลดลงในปี 2565 คาดต้องเร่งสะสมสต๊อกในต้นปี 2566 ส่วนอินเดียเป็นลูกค้าที่มีศักยภาพอีกราย รัฐบาลอินเดียเร่งโปรเจกต์รถ EV คาดทำให้ความต้องการยางเพิ่มขึ้น